cyanic-selkie/wikianc huggingface dataset:
Βραχάσι Λασιθίου
Το Βραχάσι (παλαιότερα Βραχάσιον) είναι ορεινό παραδοσιακό χωριό και εδρα ομώνυμης Κοινότητος του δήμου Αγίου Νικολάου στην Περιφερειακή Ενότητα Λασιθίου της Κρήτης. Βρίσκεται ανατολικά του Ηρακλείου και ΒΔ από τον Άγιο Νικόλαο. Σύμφωνα με τα στοιχεία της απογραφής του 2011, ο συνολικός πληθυσμός της Κοινότητας Βραχασίου ανέρχεται στους 1.932 κατοίκους.
Τοποθεσία
Το χωριό είναι κτισμένο αμφιθεατρικά στη νότια πλαγιά του βουνού Αναύλοχος, σε υψόμετρο 360 μέτρων, στο 46ο χιλιόμετρο της (παλιάς) εθνικής οδού Ηρακλείου - Αγ. Νικολάου. Η ονομασία του χωριού φαίνεται να αποτελεί παράγωγο της λέξης βράχος.
Ιστορικά στοιχεία
Λόγω θέσης αποτελούσε συχνά κατά τη διάρκεια του 19ου αιώνα θέατρο συγκρούσεων ανάμεσα στους Κρητικούς επαναστάτες και τις οθωμανικές δυνάμεις. Αποτελεί γενέτειρα του, οπλαρχηγού της επανάστασης του 1866, Κωνσταντίνου Σφακιανάκη και του Ιωάννη Σφακιανάκη, ιατρού και πολιτικού που διετέλεσε επικεφαλής της πρώτης Εκτελεστικής Επιτροπής της Κρητικής Πολιτείας. αριστερά|μικρογραφία|206x206εσ|Ανακομιδή λειψάνων του Κ. Σφακιανάκη (1936). Το 1913 ενώθηκε - από κοινού με την υπόλοιπη Κρήτη - με την Ελλάδα και η πρώτη απογραφή του ελληνικών αρχών που διενεργήθηκε το ίδιο έτος, βρήκε στον οικισμό 1586 κατοίκους. Διοικητικά υπήχθη αρχικά στην Επαρχία Μεραμβέλλου ως έδρα κοινότητας που περιλάμβανε και τα χωριά Σίσι, Επάνω Σίσι, Καρτσινιανός, Πύργος και Αγία Βαρβάρα ενώ από το 1998 μέχρι το 2006 υπαγόταν στο Δήμο Νεάπολης.
Μετά από αντιδράσεις των κατοίκων στη συγχώνευση της τοπικής αυτοδιοίκησης με βάση το σχέδιο Καποδίστρια, με το Νόμο 3448/15-3-2006, το Βραχάσι (μαζί με τα Ζωνιανά Ρεθύμνου και την Τσαριτσάνη Λάρισας) αναγνωρίστηκαν επίσημα ως ξεχωριστές Κοινότητες.
Από το 2011, μετά την την εφαρμογή του Προγράμματος «Καλλικράτης», ανήκει ώς Κοινότητα Βραχασίου στον διευρυμένο δήμο Αγίου Νικολάου.
Κοντά στο Βραχάσι βρίσκονται τα απομεινάρια του μοναστηρίου του Αγίου Γεωργίου Βραχασιώτη, από το οποίο σώζεται μόνο ο κύριος ναός.
Τοπωνύμια Κοινότητας Βραχασίου.
Κοινότητα Βραχασίου
μικρογραφία|600x600εσ Εκτός από την έδρα της, η Κοινότητα Βραχασίου περιλαμβάνει και τους οικισμούς Αγία Βαρβάρα, Επάνω Σίσι, Καρτσιανός, Πύργος, [Σελλινάρι Λασιθίου | Σελινάρι] και Σίσι, την νηδίδα Αυγό, όπως και σήμερα τους οικισμούς της τέως Κοινότητος Μιλάτου, Μίλατος και Παραλία Μιλάτου. Η απογραφή του 2011 αναφέρει:
Συνολικά η κοινότητα έχει 1.932 κατοίκους.
Κοινοτάρχες Βραχασίου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βραχασίου.
Εξωτερικοί σύνδεσμοι
Κατηγορία:Δήμος Αγίου Νικολάου Κατηγορία:Χωριά του νομού Λασιθίου
Κένεθ Έντζγουορθ
Ο αντισυνταγματάρχης Κένεθ Έσεξ Έντζγουορθ (αγγλικά: Kenneth Essex Edgeworth, 26 Φεβρουαρίου 1880 – 10 Οκτωβρίου 1972) ήταν Ιρλανδός αστρονόμος, οικονομολόγος και μηχανικός. Είναι κυρίως γνωστός από το ότι πρότεινε κατά τη δεκαετία του 1940 την ύπαρξη ενός δίσκου από παγωμένα ουράνια σώματα πέρα από την τροχιά του Ποσειδώνα, παρόμοιου με αυτό που πρότεινε δέκα χρόνια αργότερα ο Γκέραρντ Κάιπερ. Μεταγενέστερες παρατηρήσεις επιβεβαίωσαν την ύπαρξη αυτής της ζώνης, που έγινε γνωστή, κάπως άδικα, ως Ζώνη του Κάιπερ.
Βιογραφία
Ο Έντζγουορθ γεννήθηκε στο Streete της Κομητείας Ουέστμιθ, όπου ο θείος του κατασκεύασε ένα αστεροσκοπείο. Αφού κέρδισε μια υποτροφία για σπουδές στη Μεγάλη Βρετανία, άρχισε μία στρατιωτική σταδιοδρομία ως αξιωματικός του Σώματος Μηχανικού του βρετανικού στρατού, κερδίζοντας παράσημα κατά τον Α΄ Παγκόσμιο Πόλεμο. Υπήρξε ένας από τους τελευταίους βραβευμένους με το Μετάλλιο Πόλοκ. Επέστρεψε στην Ιρλανδία τη δεκαετία του 1930, και ασχολήθηκε τόσο με δημοσιεύσεις σε θέματα διεθνούς οικονομίας, όσο και με την πλανητική Αστρονομία.
Προς τιμή του ονομάσθηκε ο αστεροειδής 3487 Έντζγουορθ (3487 Edgeworth).
Παραπομπές
Κατηγορία:Ιρλανδοί αστρονόμοι Κατηγορία:Αστρονόμοι του 20ού αιώνα Κατηγορία:Βρετανοί στρατιωτικοί του Α' Παγκοσμίου Πολέμου Κατηγορία:Ιρλανδοί οικονομολόγοι
Λιούμπκα Ρόντοβα
Ζωή
Η Ρόντοβα γεννήθηκε στο Σιδηροχώρι (βουλγαρικά: Шестеово) του δήμου Βιτσίου στην Καστοριά το 1936. Το 1948, στο τέλος του ελληνικού εμφυλίου πολέμου, εγκατέλειψε το χωριό της και πήγε στην Πολωνία με πολλά παιδιά-πρόσφυγες από το δυτικό τμήμα της ελληνικής Μακεδονίας. Αργότερα μετακόμισε στην Τσεχοσλοβακία και αποφοίτησε στις Σλαβικές Σπουδές από το Πανεπιστήμιο του Καρόλου στην Πράγα. Η Ρόντοβα και η οικογένειά της εγκαταστάθηκαν στη Βουλγαρία το 1960.
Η Ρόντοβα κλήθηκε να συμμετάσχει στο μουσικό και χορευτικό σύνολο «Gotse Delchev» στη Σόφια και ήταν σολίστ του για 30 χρόνια.
Βραβεύτηκε με την υψηλότερο βουλγαρικό τάγμα, το Παλιό Βουνό (Stara Planina), το 2002. Πέθανε στις 15 Μαρτίου 2016.
Σαμουήλ Χαντζερής
Η ζωή του
Γεννήθηκε το 1700 στην Κωνσταντινούπολη, στην Οικογένεια Χαντζερή και ήταν γιος του (Μπασά-) Γιαννάκη, εκπροσώπου των εμπόρων της Πόλης και της Μαριώρας Μουρούζη. Σπούδασε στη Μεγάλη του Γένους Σχολή και έλαβε καλή μόρφωση στα ελληνικά, λατινικά, την φιλοσοφία και τα εκκλησιαστικά. Σε μικρή ηλικία (υπολογίζεται 20-25 ετών) χειροτονήθηκε διάκονος και αργότερα έγινε αρχιδιάκονος του Πατριάρχη Παΐσιου Β΄. Τον Δεκέμβριο του 1731 εξελέγη Μητροπολίτης Δέρκων και στις 24 Μαΐου 1763 Οικουμενικός Πατριάρχης, αν και ο ίδιος θεωρούσε ότι ήταν μεγάλος σε ηλικία για τη θέση αυτή. Περιγράφεται ως τυραννικός, αλαζόνας και εκδικητικός, που πολλές φορές δεν ακολουθούσε τους ιερούς κανόνες.
Λιούμπκα Ρόντοβα
Εξωτερικοί σύνδεσμοι
Κατηγορία:Βουλγάρες τραγουδίστριες Κατηγορία:Βούλγαροι τραγουδιστές παραδοσιακής μουσικής Κατηγορία:Βουλγαρόφωνοι τραγουδιστές Κατηγορία:Βούλγαροι από την Αιγαιακή Μακεδονία Κατηγορία:Βούλγαροι Μακεδόνες
Σαμουήλ Χαντζερής
Η ζωή του
Κατά τη διάρκεια της Πατριαρχίας του ασχολήθηκε με τα οικονομικά του Πατριαρχείου: περιόρισε τις δαπάνες, περιέκοψε τους εράνους και την περιφορά «δίσκου» πεντάκις ανά έτος και κατήργησε την παλαιά συνήθεια να εισφέρουν ιερείς και ιερομόναχοι σε είδος (ζώα, αβγά, κλπ.) στο Πατριαρχείο. Ενίσχυσε την παιδεία ιδρύοντας πολλές σχολές και ανόρθωσε το κύρος του Πατριαρχείου. Το 1766-67 κατήργησε το Αυτοκέφαλο των Αρχιεπισκοπών Πεκίου και Αχρίδος (της οποίας η δικαιοδοσία είχε φτάσει να περιλαμβάνει μεγάλες περιοχές της Μακεδονίας, Ηπείρου, Θεσσαλίας, Αλβανίας και Σερβίας) και επανέφερε τις συνολικά 25 Μητροπόλεις τους στη δικαιοδοσία του Οικουμενικού Πατριαρχείου. Μερίμνησε ώστε η πατριαρχική σφραγίδα να μοιραστεί σε τέσσερα μέρη, τα οποία δόθηκαν σε συνοδικούς ιεράρχες. Τόνισε έτσι το συνοδικό σύστημα διοίκησης του Πατριαρχείου, κατά το οποίο μοιράζονται οι ευθύνες και περιορίζεται το ενδεχόμενο αυθαιρεσιών από πλευράς του Πατριάρχη.
Στο κοινωνικό επίπεδο στηλίτευσε τη «σκλαβιά της γυναίκας» και μίλησε ενάντια στο θεσμό της προίκας και του εμπορικού γάμου. Με συνοδική απόφαση διευκρίνισε τον βαθμό συγγένειας που αποτελεί κώλυμα γάμου.
Οι ριζοσπαστικές κινήσεις του προκάλεσαν αντιδράσεις, οι οποίες έφτασαν στο σημείο να τον αναγκάσουν σε παραίτηση στις 5 Νοεμβρίου 1768. Εξορίστηκε στη Μονή Μεγίστης Λαύρας του Αγίου Όρους, όπου δεν έτυχε εγκάρδιας υποδοχής, τρεφόταν μόνο με ξερό ψωμί και αρρώστησε. Το 1770 πέτυχε να του επιτρέψει η τουρκική κυβέρνηση να επιστρέψει στην κατοικία του στα Θεραπειά. Μετά την παραίτηση του Πατριάρχη Θεοδοσίου Β΄, στις 17 Νοεμβρίου 1773 η Σύνοδος, με άμεση προσωπική παρέμβαση του Σουλτάνου Μουσταφά Γ΄, εξέλεξε και πάλι τον Σαμουήλ Πατριάρχη παρά τη σφοδρή αντίδρασή του.
Η δεύτερη αυτή Πατριαρχία του διήρκεσε περίπου έναν χρόνο. Κατά τη διάρκειά της προσπάθησε να επιλύσει το ζήτημα των «Κολλυβάδων» επιλέγοντας σκληρότερη πολιτική από αυτήν του προκατόχου του. Η σύντομη αυτή Πατριαρχία του συνάντησε ένα ισχυρό αντιπολιτευτικό μέτωπο υπό τον Μητροπολίτη Προύσης Μελέτιο, ενώ συνέπεσε και με τον θάνατο του Σουλτάνου Μουσταφά Γ΄ (Ιανουάριος 1774) και την ανάρρηση στον Θρόνο του αδελφού του, Αμπντούλ Χαμίτ Α΄. Έχοντας χάσει τα ερείσματά του στην Υψηλή Πύλη και στη Σύνοδο, στις 24 Δεκεμβρίου 1774 εξορίστηκε στη Χάλκη. Εκεί χειροτέρευσε η υγεία του και ζήτησε να νοσηλευτεί στο σπίτι του στα Θεραπειά, αλλά δεν του δόθηκε άδεια. Πέθανε εκεί στις 10 Μαΐου 1775 και ετάφη ίσω από την αγία τράπεζα του ναού του Αγίου Νικολάου στη Χάλκη.
Φημολογείται ότι ερωμένη του Σαμουήλ ήταν η Ρωξάνδρα Καρατζά. Ανίψια του ήταν ο Κωνσταντίνος, πρίγκιπας της Βλαχίας, ο Αλέξανδρος, πρίγκιπας της Μολδαβίας και ο Σαμουήλ, μητροπολίτης Εφέσου.
Συγγραφικό έργο
Ο Σαμουήλ φαίνεται ότι είχε σημαντικό συγγραφικό έργο, το οποίο όμως δεν σώζεται, λόγω συγκυριών της ζωής των απογόνων του. Είχε συγγράψει ρητορική, περίληψη λόγων του Δημοσθένη, καθώς και της Πολιτείας και διαλόγων του Πλάτωνα. Είχε επίσης συλλογή λόγων του σε χειρόγραφα και μεταφράσεις έργων Ευρωπαίων συγγραφέων.
Περαιτέρω ανάγνωση
Κατηγορία:Πατριάρχες Κωνσταντινουπόλεως Κατηγορία:Μητροπολίτες Δέρκων Κατηγορία:Οικογένεια Χαντζερή Κατηγορία:Επίσκοποι του 18ου αιώνα
Ακτινική ταχύτητα
Ακτινική ταχύτητα ονομάζεται η ταχύτητα της ακτινικής κίνησης ενός σώματος και ιδιαίτερα στην αστρονομία ενός ουράνιου σώματος. Πρόκειται δηλαδή για τη γραμμική ταχύτητα ενός αντικειμένου ή ουράνιου σώματος ως προς εμάς, πάνω στην ευθεία που ενώνει εμάς (τον παρατηρητή) με το αντικείμενο. Στην Αστρονομία το μέτρο της ακτινικής ταχύτητας ενός ουράνιου σώματος, ενώ αρχικά ήταν αδύνατο να υπολογισθεί τελικά σήμερα υπολογίζεται εύκολα με φασματογράφο, όπου κατά το Φαινόμενο Ντόπλερ, διαπιστώνεται στο φως που φθάνει σ΄ εμάς από το ουράνιο σώμα: Το μήκος κύματος του λαμβανόμενου φωτός αυξάνεται για απομακρυνόμενα σώματα (μετάθεση προς το ερυθρό) ενώ μειώνεται για προσεγγίζοντα (μετάθεση προς το κυανό). Έτσι με τον τρόπο αυτό βρίσκεται και η φορά της κίνησης του σώματος.
Σε διπλά αστρικά συστήματα
Σε πολλά διπλά συστήματα αστέρων, η τροχιακή κίνηση των αστέρων-μελών του συστήματος περί το κοινό κέντρο μάζας συνήθως προκαλεί περιοδικές μεταβολές στις ακτινικές τους ταχύτητες της τάξεως των πολλών χιλιομέτρων το δευτερόλεπτο. Σε αυτές τις περιπτώσεις η μελέτη των ακτινικών ταχυτήτων μπορεί να οδηγήσει στον υπολογισμό των μαζών των αστέρων του συστήματος και της διαμέτρου ή της εκκεντρότητας της τροχιάς τους.
Δείτε επίσης
Κατηγορία:Αστρομετρία
Στράτος Περπέρογλου
Ο Ευστράτιος (Στράτος) Περπέρογλου (Δράμα, 7 Αυγούστου 1984-) είναι Έλληνας πρώην διεθνής καλαθοσφαιριστής. Έχει ύψος 2,03 μέτρα και αγωνιζόταν στη θέση του σμολ φόργουορντ.
Σταδιοδρομία
Γεννήθηκε στις 7 Αυγούστου του 1984 στη Δράμα. Αφετηρία της σταδιοδρομίας του στο μπάσκετ ήταν ο Α.Ο. Καβάλας και στη συνέχεια μεταγράφηκε στον Ιβίσκο Ρόδου. Το 2003 αγωνίστηκε για πρώτη φορά στην Α1 με τα χρώματα του Ηλυσιακού έχοντας 5,6 πόντους και 2 ριμπάουντ.
Ο Πανιώνιος πίστεψε στις δυνατότητές του και την επόμενη χρονιά τον απέκτησε για τρία χρόνια. Στο EuroCup (τότε ULEB Cup) τη σεζόν 2005-06 με 6,7 πόντους, 2,4 ριμπάουντ σε 11 ματς. Τη σεζόν 2006-07 είχε 12 πόντους και 3 ριμπάουντ. Οι αριθμοί αυτοί ήταν αρκετοί για να τον βάλουν στην Καλύτερη Πεντάδα του πρωταθλήματος, μαζί με τους Διαμαντίδη, Σισκάουσκας, Βασιλόπουλο και Μπατίστ. Στο τέλος της χρονιάς οι καλές του εμφανίσεις του έδωσαν την ευκαιρία να ενταχθεί στον Παναθηναϊκό ο οποίος θέλησε να καλύψει το κενό του Σισκάουσκας με τον ταλαντούχο, νεαρό τότε, παίκτη. Στην παρθενική του χρονιά στην Ευρωλίγκα, έγραψε 9 συμμετοχές με 3,9 πόντους και στέφθηκε νταμπλούχος Ελλάδας στο φινάλε της. Τη σεζόν 2008-09 κατέκτησε την Ευρωλίγκα (5,5 πόντοι σε 21 ματς). Την ίδια σεζόν κατέκτησε τοι Πρωτάθλημα και το Κύπελλο Ελλάδας, ολοκληρώνοντας το τριπλ κράουν. Στον Παναθηναϊκό, όπου και παρέμεινε για πέντε χρόνια, κατέκτησε πολλούς τίτλους όπως την Ευρωλίγκα δυο φορές το 2009 και το 2011, το Πρωτάθλημα Ελλάδος τέσσερις φορές και το Κύπελλο Ελλάδος τρεις φορές.
Στις 17 Ιουνίου του 2014, ο Περπέρογλου υπέγραψε διετές συμβόλαιο με την τουρκική ομάδα Αναντόλου Εφές. Με 9,8 πόντους σε 27 αγώνες Ευρωλίγκα, ο παίκτης άφησε καλές εντυπώσεις, ενώ επίσης κατέκτησε το Κύπελλο Τουρκίας το 2015.
Στις 22 Σεπτεμβρίου ανακοινώθηκε από την πρωταθλήτρια Ισραήλ, Χάποελ Ιερουσαλήμ, του Φώτη Κατσικάρη. Στο Γιούροκαπ τη σεζόν 2017-18, είχε 8,2 πόντους σε 10 αγώνες.
Στις 3 Αυγούστου 2018, ανακοινώθηκε από τον Ερυθρό Αστέρα. Με τους Σέρβους, μέτρησε 10,8 πόντους σε 16 ματς της Ευρωλίγκα. Επίσης το 2019 κατέκτησε την Αδριατική Λίγκα, ενώ η καλή του χρονιά στην διοργάνωση, επιβεβαιώθηκε με την παρουσία του στην καλύτερη πεντάδα της κανονικής διάρκειας. Τον Ιούνιο κατέκτησε και το πρωτάθλημα Σερβίας. Τον Ιούλιο του 2019, ανανέωσε με την ομάδα για ένα ακόμα χρόνο. Στις 19 Δεκεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας (2010-2020) στην Ευρωλίγκα, ωστόσο δεν βρέθηκε στην τελική δεκάδα. Τη σεζόν 2019-20, μέτρησε 7,8 πόντους σε 13 ματς στην Ευρωλίγκα.
Στις 17 Ιουλίου 2021, ανακοίνωσε την απόσυρσή του από την ενεργό δράση σε ηλικία 37 ετών και ενώ είχε να αγωνιστεί ένα χρόνο.
Εθνική Ελλάδος
Με την Εθνική ομάδα των Εφήβων ο Στράτος Περπέρογλου κατέκτησε το χάλκινο μετάλλιο στο Ευρωμπάσκετ Εφήβων 2002 και το Παγκόσμιο Εφήβων του 2003. Πραγματοποίησε 37 εμφανίσεις με 487 πόντους (μ.ο: 13.16). μικρογραφία|Ο Περπέρογλου με την Εθνική Το καλοκαίρι του 2007 κλήθηκε από τον Παναγιώτη Γιαννάκη στην προετοιμασία της Εθνικής Ανδρών για το Ευρωμπάσκετ της Ισπανίας και το τουρνουά Ακρόπολις και παρότι δεν επιλέχθηκε στην τελική δωδεκάδα βρισκόταν στα άμεσα πλάνα για την επόμενη γενιά των διεθνών. Το 2009 κατέκτησε το χάλκινο μετάλλιο στο Ευρωμπάσκετ της Πολωνίας. Επίσης έχει συμμετάσχει στα Μουντομπάσκετ 2010, στα Ευρωμπάσκετ του 2011, 2013 και 2015 και στο Προολυμπιακό τουρνουά το 2016 στο Τορίνο. Με την Εθνική ομάδα ο Περπέρογλου έχει αγωνιστεί σε 68 αγώνες με 344 πόντους (μ.ο: 5.06)
Προσωπική ζωή
Είναι παντρεμένος με την μπασκετμπολίστρια Έριν Μπούσερ Περπέρογλου, που αγωνίστηκε για οκτώ έτη στο γυναικείο ΝΒΑ, καθώς και στους συλλόγους Ακαδημία Ηλιούπολης και Πανιώνιο. Ανήμερα των Χριστουγέννων του 2010 απέκτησαν ένα κοριτσάκι. Κατά ένα μέλος μεγαλύτερη έγινε η οικογένεια του Στράτου Περπέρογλου το 2012. Η σύζυγος του, Εριν Μπούσερ έφερε στον κόσμο ένα υγιέστατο αγοράκι.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σμολ φόργουορντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ20 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Α.Ο. Καβάλα Κατηγορία:Καλαθοσφαιριστές Ηλυσιακού Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Πρωταθλήματος Τουρκίας Κατηγορία:Έλληνες καλαθοσφαιριστές στο εξωτερικό
Βεγγαλο-Ασσαμικοί αριθμοί
Οι Βεγγαλο-Ασσαμικοί αριθμοί ή Ανατολικοί Ναγκάρι αριθμοί (Βεγγαλικά: সংখ্যা shôngkha), (Ασσαμικά: সংখ্যা xoiŋkha), (Σιλέτι: ꠘꠝꠛꠞ nombor) είναι το αριθμητικό σύστημα που χρησιμοποιείται στην Βεγγαλική γλώσσα, τα Ασσαμικά, τις γλώσσες Σιλέτι, Μπισνουπρίγια Μανιπούρι, Τσάκμα, Χατζόνγκ και Μεϊθέι. Χρησιμοποιείται από πάνω από 350 εκατομμύρια άτομα παγκοσμίως ή το 5% του παγκόσμιου πληθυσμού. Οι Βεγγαλο-Ασσαμικοί αριθμοί έχουν πιο κυρίαρχη χρήση στα Βεγγαλικά και τα Ασσαμικά, σε αντίθεση με την κυρίαρχη χρήση των Ινδοαραβικών αριθμών στις περισσότερες γλώσσες του κόσμου.
Δείτε επίσης
Κατηγορία:Βεγγαλική γλώσσα Κατηγορία:Ασσαμική γλώσσα
Σαλβαδόρ (Βραζιλία)
thumb|250px|Το νότιο άκρο του Σαλβαδόρ Το Σαλβαδόρ (πορτογαλικά: Salvador, Σωτήρας) είναι η πρωτεύουσα της βραζιλιάνικης πολιτείας Μπαΐα και η μεγαλύτερη πόλη στα βορειοανατολικά της χώρας. Η πόλη σύμφωνα με την απογραφή του 2010 έχει 2.676.606 κατοίκους, γεγονός που την κατατάσσει ως την τρίτη μεγαλύτερη πόλη στη χώρα, μετά το Σάο Πάολο και το Ρίο ντε Τζανέιρο. Η μητροπολιτική περιοχή του Σαλβαδόρ έχει 3.574.804 κατοίκους και είναι η έβδομη μεγαλύτερη στη χώρα.
Το Σαλβαδόρ βρίσκεται σε μια τριγωνική χερσόνησο που διαχωρίζει το Κόλπων των Αγίων Πάντων από τον Ατλαντικό Ωκεανό και είναι σημαντικό λιμάνι, καθώς βρίσκεται στο κέντρο της αγροτικής και βιομηχανικής περιοχής Recôncavo Baiano, που βρίσκεται στο βόρειο άκρο των παραλίων της Μπαΐα. Η πόλη χωρίζεται από ένα γκρεμό ύψους 85 μέτρων στην Πάνω (Cidade Alta, Σιδάδε Άλτα) και την Κάτω Πόλη (Cidade Baixa, Σιδάδε Μπάισα). Τα περισσότερα κυβερνητικά κτίρια και ο καθεδρικός της πόλης βρίσκονται στην Πάνω Πόλη. Ο πρώτος ανελκυστήρας στη Βραζιλία εγκαταστάθηκε το 1873 εδώ για να ενώνει τις δύο πόλεις.
Το Σαλβαδόρ ιδρύθηκε το 1549 και ήταν η πρώτη πρωτεύουσα της Βραζιλίας, από το 1549 μέχρι το 1763. Είναι μια από τις παλαιότερες πόλεις στην Αμερική. Για μεγάλο χρονικό διάστημα ήταν γνωστό ως Μπαΐα και έτσι αναφέρεται επίσης ως Σαλβαδόρ ντα Μπαΐα. Το ιστορικό κέντρο του Σαλβαδορ, γνωστό και ως Πελουρίνο, είναι γνωστό για τα πορτογαλικά αποικιοκρατικά κτίριά του που κατασκευάστηκαν από τον 17ο μέχρι τον 19ο αιώνα και ανακηρύχθηκε Μνημείο Παγκόσμιας Κληρονομιάς από την UNESCO το 1985.
Ιστορία
Οι Πορτογάλοι έφτασαν για πρώτη φορά στον Κόλπο των Αγίων Πάντων (Baía de Todos os Santos) το 1500, όταν και του έδωσαν αυτό το όνομα. Το 1501, ένα χρόνο μετά την άφιξη του στόλου Πέδρο Άλβαρες Καμπράλ στο Πόρτο Σεγούρο, ο Γκασπάρ ντε Λέμος έφτασε στο κόλπο των Αγίων Πάντων και έπλευσε στις ακτές της Μπαΐα. Όμως ο πρώτος Ευρωπαΐος που αποβιβάστηκε στο Μόρο ντε Σάο Πάουλο ήταν ο Μάρτιμ Αλφόνο σε Σούσα το 1531, οδηγώντας μια αποστολή εξερεύνησης της ακτής της νέας ηπείρου.
thumb|200px|Ο Καθεδρικός του Σαλβαδόρ Το 1549, ένας στόλος των πορτογαλικών αποίκων με επικεφαλής τον Τομέ ντε Σούσα, πρώτο Κυβερνήτη-στρατηγό της Βραζιλίας, δημιούργησε το Σαλβαδόρ. Χτισμένο πάνω σε ένα ψηλό βράχο με θέα στον κόλπο των Αγίων Πάντων ως η πρώτη αποικιακή πρωτεύουσα της αποικιακής της Βραζιλίας, έγινε γρήγορα κεντρικό λιμάνι και ένα σημαντικό κέντρο της βιομηχανίας ζάχαρης και του δουλεμπόριου.
Η γενική αποτυχία του συστήματος των αρχηγείων ώθησε το πορτογαλικό στέμμα (στο πρόσωπο του Ντομ Ζοάο Γ΄) στην δημιουργία μίας κυβέρνησης της Βραζιλίας με αρχηγό τον Τομέ ντε Σούσα. Ο ντε Σούσα έφτασε στην Μπαΐα στις 29 Μαρτίου 1549 και πήγε να εργαστεί στην κατασκευής μιας πρωτεύουσας για τη Βραζιλία και ένα μέρος για να ζήσει (ή για να ζει και διοικεί ο στρατηγός-κυβερνήτης). Το πιο πρόσφατο κτίριο του παλατιού του, που σήμερα ονομάζεται Παλάσιο Ρίο Μπάνκο, βρίσκεται σε μια επιβλητική τοποθεσία με θέα στον κόλπο, στην ίδια πλατεία με τον ανελκυστήρα Λασέρδα που ενώνει την άνω με την κάτω πόλη. Το νεοκλασικό παλάτι είναι ανοικτό για το κοινό.
To Σαλβαδόρ, ωστόσο, επηρεάστηκε κυρίως από τον Καθολικισμό. Έγινε η έδρα της πρώτης καθολικής επισκοπής της Βραζιλίας το 1552, και εξακολουθεί να είναι ένα κέντρο του καθολικού χριστιανισμού της Βραζιλίας.
Το Σαλβαδόρ ήταν χωρισμένο σε άνω και κάτω πόλη, με το ανώτερο να είναι το διοικητικό και θρησκευτικό τομέα και το μέρος όπου η πλειοψηφία του πληθυσμού ζούσε. Η κάτω πόλη ήταν το οικονομικό κέντρο, με το λιμάνι και την αγορά. Στα τέλη του 19ου αιώνα, τελεφερίκ και ένας ανελκυστήρας, το Elevador Lacerda, χτίστηκαν για να συνδέουν τις δύο περιοχές.
Το Σαλβαδόρ ήταν η πρωτεύουσα της πορτογαλικής αντιβασιλείας του Γκράο-Παρά και της επαρχίας της Μπαΐα ντε Τόντος ος Σάντος. Ο Ολλανδός ναύαρχος Πιτ Χάιν (Piet Hein) της Δυτικής Εταιρείας Ινδιών κατέλαβε και λεηλάτησε την πόλη Μάιο του 1624, και την κράτησε μαζί με άλλα λιμάνια στα βόρεια ανατολικά έως ότου ανακαταλήφθηκε από ένα ισπανικό-πορτογαλικό στόλο το Μάιο του 1625. Στη συνέχεια έπαιξε ένα στρατηγικά σημαντικό ρόλο στην η Πορτογαλική-Βραζιλιάνικη αντίσταση ενάντια στους Ολλανδούς.
Το Σαλβαδόρ ήταν η πρώτη πρωτεύουσα της Βραζιλίας και παρέμεινε έτσι μέχρι το 1763, όταν το διαδέχθηκε το Ρίο ντε Τζανέιρο. Στη συνέχεια, η πόλη βίωσε μια αργή παρακμή, μακριά από τον κύριο κορμό της βιομηχανοποιήσης της Βραζιλίας. Παρέμεινε, ωστόσο, ένα εθνικό πολιτιστικό και τουριστικό κέντρο. Μέχρι το 1948 η πόλη είχε περίπου 340.000 άνθρωποι, και τότε ήταν η τέταρτη μεγαλύτερη πόλη της Βραζιλίας. Μετά τα μέσα του 20ού αιώνα αναπτύχθηκε η βιομηχανία αναπτύχθηκε στην περιοχή με αποτέλεσμα μεγάλη αύξηση του πληθυσμού της πόλης. Το 2010 ο δήμος είχε 2.676.606 κατοίκους, το τρίτο μεγαλύτερο πληθυσμό στη Βραζιλία.
Ιστορικό κέντρο
Το ιστορικό κέντρο του Σαλβαδόρ ορίστηκε το 1985 Μνημείο Παγκόσμιας Κληρονομιάς από την UNESCO. Η πόλη αποτελεί ένα καλό παράδειγμα της πορτογαλικής πολεοδομίας των μέσων του 16ου αιώνα με διοικητικό κέντρο ψηλά και το εμπορικό κέντρο χαμηλά, και ένα μεγάλο μέρος της πόλης έχει διατηρήσει το παλιό χαρακτήρα της δρομάκια και τα πολύχρωμα σπίτια.
Ως η πρώτη πρωτεύουσα της πορτογαλικής Αμερικής, το Σαλβαδόρ ήταν σημαντικό σκλαβοπάζαρο και είχε πελουρίνιος (pelourinhos, κίονες) σε ανοικτούς χώρους, όπως το τερρέιρο ντε Χεσούς και τις πλατείες γνωστές σήμερα ως Τομέ ντε Σούσε και Κάστρο Άλβες. Το πελουρίνιο ήταν σύμβολο της εξουσίας και της δικαιοσύνης, για κάποιους, και μαστιγώματος και αδικίας για την πλειοψηφία. Το ένα που είχε ανεγερθεί για μικρό χρονικό διάστημα εκεί που είναι τώρα το Ιστορικό Κέντρο, και αργότερα μεταφέρθηκε εκεί που είναι τώρα η Πράσα ντα Πιεντάδι (Praça da Piedade, πλατεία της ευσέβειας), δάνεισε το όνομά του στο ιστορικό και αρχιτεκτονικό συγκρότημα του Πελουρίνιο, τμήμα του ιστορικού κέντρου της πόλης.
Από το 1992, η γειτονιά Πελουρίνιο έχει υποβληθεί αποκατάσταση κόστους σε σχεδόν 100 εκατομμυρίων δολαρίων που οδήγησε στην ανοικοδόμηση των εκατοντάδων προσόψεων των κτιρίων και την εκδίωξη της συντριπτικής πλειοψηφίας του πληθυσμού αφρικανικής καταγωγής της γειτονιάς. Η διαδικασία αυτή οδήγησε σε ουσιαστική πολιτική συζήτηση στην Πολιτεία της Μπαΐα, δεδομένου ότι οι πρώην κάτοικοι του Πελουρίνιο έχουν κατά το μεγαλύτερο μέρος εξαιρούνται από τα οικονομικά οφέλη της ανακαίνισης του (αποκομίστηκαν από λίγους). Η σημαντική προσπάθεια αποκατάστασης κατέστησε την περιοχή τουριστικό αξιοθέατο.
Ο σημαντικός πλούτος και θέση του Σαλβαδόρ κατά τη διάρκεια της αποικιοκρατίας (ως πρωτεύουσα της αποικίας για 250 χρόνια και που δημιούργησε το Πελουρίνιο) αντικατοπτρίζεται στο μεγαλείο των αποικιακών παλατιών, εκκλησιών και μοναστηριών, με τα περισσότερα από αυτά να χρονολογούνται από τον 17ο και 18ο αιώνα.
Εξωτερικοί σύνδεσμοι
Κατηγορία:Πόλεις της Βραζιλίας Κατηγορία:Μνημεία Παγκόσμιας Κληρονομιάς στη Βραζιλία
Φουρνέ-Μπλανσρός
Το Φουρνέ-Μπλανσρός (γαλλικά: Fournet-Blancheroche) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Φουρνέ-Λουιζάν
Το Φουρνέ-Λουιζάν (γαλλικά: Fournets-Luisans) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ανταρτικό Φλώρινας
Το Ανταρτικό (παλαιότερη ονομασία Ζέλοβο ) είναι ορεινό χωριό του νομού Φλώρινας. Είναι χτισμένο σε υψόμετρο 1.044 μέτρων στις πλαγιές του όρους Βαρνούντα και αποτελεί έναν από τους πιο ορεινούς οικισμούς του νομού Φλώρινας. Σύμφωνα με τα επίσημα στοιχεία της απογραφής του 2011, ο πληθυσμός του οικισμού ανέρχεται στους 84 κατοίκους.
Πιερής Ζαρμάς
Ο Πιερής Ζαρμάς (1933-2007) ήταν Κύπριος Καθηγητής της Φιλοσοφίας στο Πανεπιστήμιο της Βόννης, και βαρύτονος τραγουδιστής όπερας.
Ανταρτικό Φλώρινας
Ονομασία
Η αρχική ονομασία του οικισμού ήταν Ζέλοβο, μετονομάστηκε όμως το 1927 σε Ανταρτικό. Η ονομασία δόθηκε προς τιμήν των πολυάριθμων κατοίκων του χωριού που συμμετείχαν στον Μακεδονικό Αγώνα.
Πιερής Ζαρμάς
Βιογραφία
Συνέχισε τις μουσικές του σπουδές στο Μιλάνο, στο Scuola di Perfezionamento. Άρχισε να δίνει συναυλίες στο Μιλάνο, στη Βαρκελώνη και στην Αθήνα, μέχρι που το 1965 προσλήφθηκε ως βαρύτονος στην όπερα της Βόννης, όπου εργάστηκε μέχρι το 2004. Στην Βόννη παρουσίασε γύρω στις 3.500 παραστάσεις, από κλασικές όπερες μέχρι διασκευές παραδοσιακών κυπριακών τραγουδιών με συνοδεία ορχήστρων.
Ανταρτικό Φλώρινας
Ιστορικά στοιχεία
μικρογραφία|αριστερά|upright=0.75|Ο οπλαρχηγός Παύλος Κύρου Το χωριό ιδρύθηκε γύρω στα 1800 από οικογένειες Ηπειρωτών, καθώς και Σλάβων από την περιοχή της Δίβρης (Βόρεια Μακεδονία). Κατά τη διάρκεια του Μακεδονικού Αγώνα το Ανταρτικό αποτέλεσε προπύργιο των ελληνικών δυνάμεων ένεκα της επικράτησης της πατριαρχικής παράταξης, η οποία παρά τις απώλειες που είχε υποστεί στις αρχές του 20ού αιώνα με την προσχώρηση αρκετών κατοίκων στη βουλγαρική Εξαρχία, εξακολουθούσε να έχει τον έλεγχο. Η επικράτηση της πατριαρχικής παράταξης, έκανε το Ανταρτικό στόχο των κομιτατζήδικων ένοπλων σωμάτων που ήταν εγκατεστημένα στο γειτονικό Τρίγωνο. Για την προστασία του χωριού, έδρασε κατά τα τέλη του 1904 στην ευρύτερη περιοχή το αντάρτικο σώμα των Καούδη - Κύρου. Στις 29 Νοεμβρίου του 1904, στο χωριό ξέσπασε μάχη μεταξύ μακεδονομάχων και κομιτατζήδων, η οποία διακόπηκε με την επέμβαση του οθωμανικού στρατού. Τον Νοέμβριο του 1906, σκοτώθηκε κατά τη διάρκεια σύγκρουσης με οθωμανικές δυνάμεις σε τοποθεσία κοντά στο Ανταρτικό, ο οπλαρχηγός Δημήτριος Νταλίπης. Την ίδια εποχή, ο οικισμός διέθετε σχολείο αρρένων με τέσσερις τάξεις και 95 μαθητές καθώς και παρθεναγωγείο με 60 μαθήτριες. Κατά τη διάρκεια της Κατοχής, περίπου 100 κάτοικοι του χωριού εξοπλίστηκαν από την δοσιλογική οργάνωση του Βουλγαρικού Κομιτάτου Από την περίοδο του Εμφυλίου και έπειτα, μεγάλο ποσοστό του πληθυσμού εγκατέλειψε το Ανταρτικό
Πιερής Ζαρμάς
Βιογραφία
Το 1975 έγινε Διδάκτωρ της Φιλοσοφίας στο Πανεπιστήμιο της Βόννης, όπου μελέτησε μουσικολογία, λαογραφία, κλασική φιλολογία και γλωσσολογία, θέματα με τα οποία ασχολήθηκε και στα βιβλία του, εστιάζοντας συχνά στην Κύπρο και στο χωριό του.
Πέθανε στις 7 Απριλίου 2007 στη Βόννη, αφού νοσηλεύτηκε εκεί για 10 ημέρες. Η σορός του μεταφέρθηκε και τάφηκε στην Κύπρο στις 14 Απριλίου 2007, δημοσία δαπάνη.
Βιβλία
Ο Πιερής Ζαρμάς ασχολήθηκε συγγραφικά με την παραδοσιακή μουσική της Κύπρου, τα τονικά συστήματα, την ηθογραφία και την τέχνη γενικότερα. . Ενδεικτική βιβλίογραφία:
Παραπομπές
Κατηγορία:Βαρύτονοι Κατηγορία:Κύπριοι πανεπιστημιακοί
Ανταρτικό Φλώρινας
Γενικά στοιχεία
Το Ανταρτικό ανήκει στον δήμο Πρεσπών. Ο οικισμός του Ανταρτικού έχει ιδιαίτερη αρχιτεκτονική και είναι ανακηρυγμένος ως παραδοσιακός οικισμός ενώ οι κάτοικοί του ασχολούνται κατά κύριο λόγο με την κτηνοτροφία. Αξιοθέατα αποτελούν οι ιεροί ναοί του Αγίου Νικολάου και του Αγίου Αθανασίου. Σε απόσταση 7 χιλιομέτρων από το Ανταρτικό βρίσκεται η πηγή Πελιόρ. μικρογραφία|αριστερά|
Ιταλικό Πρωτάθλημα Στίβου 1906
Το Ιταλικό Πρωτάθλημα Στίβου 1906 (ιταλ: Campionati italiani assoluti di atletica leggera 1906) ήταν η 1η διοργάνωση του Ιταλικού Πρωταθλήματος Στίβου. Η διοργάνωση πραγματοποιήθηκε στο στάδιο Αρένα Σιβίκα στο Μιλάνο στις 21 Οκτωβρίου του 1906, το έτος της ίδρυσης της Ιταλικής Ομοσπονδίας Podistica (FPI), η προκάτοχος της σημερινής Ιταλικής Ομοσπονδίας Στίβου (FIDAL).
Η 1η έκδοση διοργανώθηκε από την Gazzetta dello Sport και δόθηκαν μόνο τέσσερις τίτλοι, όλοι στους άντρες καθώς το το γυναικείο άθλημα εκείνη την εποχή δεν ήταν ευρέως διαδεδομένο, ακόμα και στους Ολυμπιακούς Αγώνες.
Στο πρώτο Ιταλικό Πρωτάθλημα Στίβου διεξήχθησαν 4 αγωνίσματα ανδρών (100μ, 1.500 μ., 25.000 μ και Marcia; 25.000 μ.) και οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος.
Αποτελέσματα
1906 | 1907 | 1908 thumb|right|Ο πρωταθλητής στα 1500 μέτρα, Εμίλιο Λούνγκι.
Εξωτερικοί σύνδεσμοι
Κατηγορία:Ιταλικά Πρωταθλήματα Στίβου Κατηγορία:Στίβος το 1906 Κατηγορία:Μιλάνο Κατηγορία:Στίβος στην Ιταλία
Βοσκός
μικρογραφία|Βοσκός με πρόβατα που βόσκουν στα [[Όρη Φαγκαράς, Ρουμανία]] μικρογραφία| Βοσκοί που ταξιδεύουν με τα πρόβατά τους στην [[Ινδία]] Ο βοσκός, επίσης ποιμένας ή τσοπάνης, είναι το άτομο που φροντίζει, μαζεύει για βοσκή, ταΐζει ή φυλάει κοπάδια προβάτων. Η βοσκή είναι ένα από τα παλαιότερα επαγγέλματα του κόσμου, υπάρχει σε όλα τα μέρη του πλανήτη και αποτελεί σημαντικό μέρος της κτηνοτροφίας.
Λόγω της πανταχού παρουσίας του επαγγέλματος, πολλές θρησκείες και πολιτισμοί έχουν συμβολικές ή μεταφορικές αναφορές στο επάγγελμα του βοσκού. Για παράδειγμα, ο Ιησούς Χριστός αποκαλούσε τον εαυτό του Καλό Ποιμένα και οι αρχαίες ελληνικές μυθολογίες τόνιζαν βοσκούς όπως ο Ενδυμίωνας και ο Δάφνις. Αυτός ο συμβολισμός και οι βοσκοί ως χαρακτήρες βρίσκονται στο επίκεντρο της ποιμαντικής λογοτεχνίας και τέχνης.
Προέλευση
αριστερά|μικρογραφία|Μεσαίωνα κτηνοτροφικό καταφύγιο σε μια φυσική σπηλιά στον ποταμό Πιέδρα στην [[Αραγονία, Ισπανία]] Η βοσκή είναι από τις παλαιότερες ασχολίες, που ξεκίνησε πριν από περίπου 5.000 χρόνια στη Μικρά Ασία. Τα πρόβατα τα κρατούσαν για το γάλα, το κρέας και κυρίως το μαλλί τους. Τα επόμενα χίλια χρόνια, τα πρόβατα και η βοσκή εξαπλώθηκαν σε όλη την Ευρασία. Ο Ανρί Φλάις πρότεινε διστακτικά η ποιμενική νεολιθική βιομηχανία του Λιβάνου να χρονολογείται στην Επιπαλαιολιθική περίοδο και ότι μπορεί να χρησιμοποιήθηκε από έναν από τους πρώτους πολιτισμούς νομαδικών βοσκών στην Κοιλάδα Μπεκάα.
Μερικά πρόβατα ενσωματώθηκαν στην οικογενειακή φάρμα μαζί με άλλα ζώα, όπως κότες και χοίρους. Για να διατηρηθεί ένα μεγάλο κοπάδι, τα πρόβατα πρέπει να μπορούν να μετακινηθούν από έναν βοσκότοπο σε άλλο. Αυτό απαιτούσε την ανάπτυξη ενός επαγγέλματος ξεχωριστού από αυτό του αγρότη. Το καθήκον των βοσκών ήταν να διατηρούν ανέπαφο το κοπάδι τους, να το προστατεύουν από τα αρπακτικά και να το οδηγούν στις περιοχές της αγοράς εγκαίρως για κούρεμα. Στην αρχαιότητα, οι βοσκοί άρμεγαν συνήθως τα πρόβατά τους και έφτιαχναν τυρί από αυτό το γάλα. Λίγοι βοσκοί εξακολουθούν να το κάνουν αυτό σήμερα. μικρογραφία|[[Κούρδοι|Κούρδος βοσκός, 1958]] Σε πολλές κοινωνίες, οι βοσκοί αποτελούσαν σημαντικό μέρος της οικονομίας. Σε αντίθεση με τους αγρότες, οι βοσκοί ήταν συχνά μισθωτοί και πληρώνονταν για να προσέχουν τα πρόβατα των άλλων. Οι βοσκοί ζούσαν επίσης χωριστά από την κοινωνία, όντας σε μεγάλο βαθμό νομάδες. Ήταν κυρίως δουλειά μοναχικών ανδρών χωρίς παιδιά, και έτσι έπρεπε να στρατολογούνται εξωτερικά νέοι βοσκοί. Οι βοσκοί ήταν συνήθως οι νεότεροι υιοί αγροτών που δεν κληρονόμησαν καμία γη. Σε άλλες κοινωνίες, κάθε οικογένεια θα είχε ένα μέλος της οικογένειας για να ποιμάνει το κοπάδι της, συχνά ένα παιδί, έναν νεαρό ή έναν πρεσβύτερο που δεν μπορούσε να βοηθήσει πολύ με πιο σκληρή δουλειά. Αυτοί οι βοσκοί ήταν πλήρως ενσωματωμένοι στην κοινωνία.
Οι βοσκοί κανονικά εργάζονταν σε ομάδες είτε φροντίζοντας ένα μεγάλο κοπάδι, είτε φέρνοντας ο καθένας τα δικά του και συγχωνεύοντας τις ευθύνες του. Ζούσαν σε μικρές καλύβες, τις οποίες μοιράζονταν συχνά με τα πρόβατά τους, και αγόραζαν τρόφιμα από τις τοπικές κοινότητες. Λιγότερο συχνά οι βοσκοί ζούσαν σε καλυμμένες άμαξες, που ταξίδευαν με τα κοπάδια τους.
Η βοσκή αναπτύχθηκε μόνο σε ορισμένες περιοχές. Στα πεδινά και τις κοιλάδες των ποταμών, ήταν πολύ πιο αποτελεσματικό να καλλιεργούνται σιτηρά και δημητριακά παρά να αφήνουν τα πρόβατα να βόσκουν, επομένως η εκτροφή των προβάτων περιοριζόταν σε κακοτράχαλες και ορεινές περιοχές. Στην προ-νεωτερική εποχή, η βοσκή επικεντρωνόταν σε περιοχές όπως η Μέση Ανατολή, η Ελλάδα, τα Πυρηναία, τα Καρπάθια Όρη, η Σκωτία και η Βόρεια Αγγλία.
Γκλίτσα
κέντρο|μικρογραφία| Μια γκλίτσα Η γκλίτσα είναι ισχυρό ραβδί πολλαπλών χρήσεων, που συχνά διαμορφώνεται με γάντζινο άκρο.
Στη λαϊκή κουλτούρα
Ο βοσκός, με άλλες μορφές όπως ο γιδοβοσκός, είναι ο κάτοικος της εξιδανικευμένης Αρκαδίας, που είναι μια ειδυλλιακή και φυσική ύπαιθρος. Αυτά τα έργα ονομάζονται, πράγματι, ποιμενικά, από τον όρο ποιμένας. Οι πρώτες σωζόμενες περιπτώσεις είναι τα Ειδύλλια του Θεόκριτου και οι Εκλογισμοί του Βιργίλιου, που και οι δύο ενέπνευσαν πολλούς μιμητές όπως Το ημερολόγιο των ποιμένων του Έντμουντ Σπένσερ. Οι βοσκοί στο έργο είναι συχνά πολύ συμβατικοί και έχουν μικρή σχέση με το πραγματικό έργο των βοσκών.
Στο ποίημα «Ο παθιασμένος βοσκός στην αγάπη του», του Κρίστοφερ Μάρλοου, ένας βοσκός απεικονίζεται ως κοινωνός του αγροτικού παραδείσου και ικανός να δώσει πράγματα που αξίζουν περισσότερα από όσα θα μπορούσε να δώσει ένας κάτοικος της πόλης.
Πολλές ιστορίες που αφορούν εγκαταλελειμμένα βρέφη ή παιδιά απεικονίζουν τη διάσωσή τους από βοσκούς: Ο Οιδίποδας, οι Ρωμύλος και Ρώμος, οι πρωταγωνιστές του Δάφνι και της Χλόης του Λόγγου και το χειμωνιάτικο παραμύθι του Ουίλλιαμ Σαίξπηρ. Αυτοί οι χαρακτήρες έχουν συχνά πολύ υψηλότερη κοινωνική θέση από τους χαρακτήρες που τους σώζουν και τους μεγαλώνουν, ενώ οι ίδιοι οι βοσκοί είναι δευτερεύοντες χαρακτήρες. Ομοίως, οι ήρωες και οι ηρωίδες των παραμυθιών που γράφτηκαν από τους πολύτιμες εμφανίζονταν συχνά ως βοσκοί και βοσκοπούλες σε ποιμενικά περιβάλλοντα, αλλά αυτές οι φιγούρες ήταν βασιλικές ή ευγενείς και το απλό τους σκηνικό δεν θολώνει την έμφυτη αρχοντιά τους.
Εξωτερικοί σύνδεσμοι
Κατηγορία:Κτηνοτροφικά επαγγέλματα
Γιώργος Κωνσταντής
Ο Γιώργος Κωνσταντής (Αθήνα, 30 Οκτωβρίου 1947) είναι Έλληνας ηθοποιός της τηλεόρασης, του θεάτρου και του κινηματογράφου.
Είναι απόφοιτος της Δραματικής Σχολής του Πέλου Κατσέλη. Μετά τις σπουδές του, έλαβε μέρος σε ποικίλες θεατρικές παραστάσεις, στον κινηματογράφο και σε βιντεοταινίες, ενώ στη συνέχεια πρωταγωνίστησε σε πολυάριθμες τηλεοπτικές παραγωγές.
Έχει συνεργαστεί στο θέατρο με καταξιωμένους καλλιτέχνες, όπως οι: Λάμπρος Κωνσταντάρας, Γιώργος Κωνσταντίνου, Μάρω Κοντού, Σωτήρης Μουστάκας, Πέτρος Φυσσούν κ.ά., ενώ γνωστότερες είναι οι συμμετοχές του στις σειρές: Λατρεμένοι μου γείτονες  και Η ώρα η καλή.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Διακύμανση
Ορισμός
Η διακύμανση μιας τυχαίας μεταβλητής Χ είναι η αναμενόμενη τιμή της τετραγωνικής απόκλισης από τη μέση τιμή του X, μ = E[X]: Ο ορισμός αυτός περιλαμβάνει τυχαίες μεταβλητές που δημιουργούνται από διαδικασίες που είναι διακριτές, συνεχείς, ούτε διακριτές ούτε συνεχείς, ή μικτές. Η διακύμανση μπορεί επίσης να θεωρηθεί ως η συνδιασπορά μιας τυχαίας μεταβλητής με τον εαυτό της: Η διακύμανση είναι επίσης ισοδύναμη με το δεύτερο αθροιστικό από μια κατανομή πιθανότητας που παράγει την X. Η διακύμανση τυπικά συμβολίζεται Var(X), ή απλά σ^2 (προφέρεται "σίγμα στο τετράγωνο"). Ο τύπος για τη διασπορά μπορεί να αναπτυχθεί:
Συνεχής τυχαία μεταβλητή
Αν η τυχαία μεταβλητή X αντιπροσωπεύει δείγματα που παράγονται από μια συνεχή κατανομή με συνάρτηση πυκνότητας πιθανότητας f(x),τότε η διακύμανση του πληθυσμού δίνεται από όπου \mu είναι η αναμενόμενη τιμή, και όπου τα ολοκληρώματα είναι ορισμένα ολοκληρώματα που λαμβάνονται για x που κυμαίνονται πάνω στο εύρος τιμών του X.
Αν μια συνεχής κατανομή δεν έχει αναμενόμενη τιμή, όπως στην περίπτωση της Κωσύ κατανομής, δεν έχει ούτε διακύμανση. Πολλές άλλες κατανομές, για τις οποίες η αναμενόμενη τιμή δεν υπάρχει, επίσης, δεν έχουν πεπερασμένη διακύμανση, επειδή το ολοκλήρωμα στον ορισμό της διακύμανσης αποκλίνει. Ένα παράδειγμα είναι μια κατανομή Παρέτο της οποίας ο δείκτης k ικανοποιεί την 1 < k ≤ 2.
Διακριτή τυχαία μεταβλητή
Αν η γεννήτρια της τυχαίας μεταβλητής X είναι διακριτή με συνάρτηση μάζας πιθανότητας x1 ↦ p1, ..., xn ↦ pn, τότε ή ισοδύναμα όπου \mu είναι η αναμενόμενη τιμή, δηλ. (Όταν μια διακριτά σταθμισμένη διακύμανση  καθορίζεται από βάρη των οποίων το άθροισμα δεν είναι 1, τότε ένα διαιρεί το άθροισμα των βαρών.)
Η διακύμανση ενός συνόλου n  ισοπίθανων τιμών μπορεί να γραφτεί ως όπου \mu είναι η αναμενόμενη τιμή, δηλ. Η διακύμανση ενός συνόλου n ισοπίθανων τιμών μπορεί  να εκφράζεται ισοδύναμα, χωρίς να αναφέρεται άμεσα η μέση τιμή,με τους όρους των τετραγώνων των αποκλίσεων όλων των σημείων,του ενος απο του αλλου:
Κανονική κατανομή
Η κανονική κατανομή με παραμέτρους μ και σ είναι μια συνεχής κατανομή της οποίας η συνάρτηση πυκνότητας πιθανότητας δίνεται από τον τύπο: Σε αυτή την κατανομή, E(X) = μ και διακύμανση Var(X) σχετίζεται με το σ μέσω της σχέσης Ο ρόλος της κανονικής κατανομής στο κεντρικό οριακό θεώρημα είναι εν μέρει υπεύθυνος για την επικράτηση της διακύμανσης στις πιθανότητες και τη στατιστική.
Εκθετική κατανομή
Η εκθετική κατανομή με παράμετρο λ είναι μια συνεχής κατανομή η υποστήριξη της οποίας είναι το ημι-άπειρο διάστημα [0,∞). Η συνάρτηση πυκνότητας πιθανότητας δίνεται από τον τύπο: και έχει αναμενόμενη τιμή μ = λ-1. Η διακύμανση είναι ίση με: Έτσι, για μία εκθετικά κατανεμημένη τυχαία μεταβλητή σ2 = μ2.
Κατανομή Πουασσόν
Η κατανομή Πουασσόν με παράμετρο λ είναι μια διακριτή κατανομή για k = 0, 1, 2, ... Η συνάρτηση μάζας πιθανότητας δίνεται από τον τύπο: και έχει αναμενόμενη τιμή μ = λ. Η διακύμανση είναι ίση με: Έτσι, για μια Πουασσόν-κατανεμημένη τυχαία μεταβλητή  σ2 = μ.
Διωνυμική κατανομή
Η διωνυμική κατανομή με παραμέτρους n και p είναι μια διακριτή κατανομή για k = 0, 1, 2, ..., n. Η συνάρτηση μάζας πιθανότητας δίνεται από τον τύπο: και έχει αναμενόμενη τιμή μ = np. Η διακύμανση είναι ίση με:
Ρίψη νομίσματος
Η διωνυμική κατανομή με p=0.5 περιγράφει την πιθανότητα να εμφανιστούν k κεφαλές σε n ρίψεις. Έτσι, η αναμενόμενη τιμή του αριθμού των κεφαλών είναι \frac{n}{2} και η διακύμανση είναι \frac{n}{4}.
Ρίψη ζαριού
Ένα εξάεδρο ζάρι μπορεί να μοντελοποιηθεί με μια διακριτή τυχαία μεταβλητή με αποτελέσματα από το 1 έως το 6, το καθένα με ίση πιθανότητα. Η αναμενόμενη τιμή είναι (1 + 2 + 3 + 4 + 5 + 6)/6 = 3.5. Ως εκ τούτου, η διακύμανση μπορεί να υπολογιστεί να είναι: Ο γενικός τύπος για την μεταβλητή του αποτελέσματος X ενός ζαριού 6 έδρων είναι:
Βασικές ιδιότητες
Η διακύμανση είναι μη-αρνητική επειδή τα τετράγωνα είναι θετικά ή μηδέν. Η διακύμανση μιας σταθερής τυχαίας μεταβλητής είναι μηδέν,και αν η διακύμανση μιας μεταβλητής σε ένα σύνολο δεδομένων είναι 0,τότε όλα τα δεδομένα που εισάγονται έχουν την ίδια τιμή. Η διακύμανση είναι αμετάβλητη σε σχέση με τις αλλαγές σε μία παράμετρο θέσης.Δηλαδή, αν προστεθεί μία σταθερά σε όλες τις τιμές της μεταβλητής,η διακύμανση δεν αλλάζει. Αν όλες οι τιμές πολλαπλασιαστούν με μία σταθερά, η διακύμανση πολλαπλασιάζεται με το τετράγωνο της σταθεράς. Η διακύμανση του αθροίσματος δύο τυχαίων μεταβλητών δίνεται από:
όπου Cov(⋅, ⋅) είναι η συνδιασπορά. Γενικά, για το άθροισμα N τυχαίων μεταβλητών έχουμε: Αυτά τα αποτελέσματα οδηγούν στη διακύμανση ενός γραμμικού συνδυασμού: Αν οι τυχαίες μεταβλητές είναι τέτοιες ώστε τότε λέγονται ασυσχέτιστες.Έπεται αμέσως από την έκφραση που δόθηκε πριν ότι αν οι τυχαίες μεταβλητές είναι ασυσχέτιστες, τότε η διακύμανση του αθροίσματός τους είναι ίση με το άθροισμα των διακυμάνσεών τους, ή, εκφρασμένο με σύμβολα: Αφού οι ανεξάρτητες τυχαίες μεταβλητές είναι πάντα ασυσχέτιστες, η παραπάνω ισότητα ισχύει ιδίως όταν οι τυχαίες μεταβλητές είναι ανεξάρτητες. Έτσι η ανεξαρτησία είναι ικανή αλλά όχι αναγκαία για να είναι η διακύμανση του αθροίσματος ίση με το άθροισμα των διακυμάνσεων.
Άθροισμα ασυσχέτιστων μεταβλητών (τύπος Bienaymé)
Ένας λόγος για να προτιμηθεί η χρήση της διακύμανσης από άλλα μέτρα διασποράς είναι ότι η διακύμανση του αθροίσματος (ή της διαφοράς) ασυσχέτιστων μεταβλητών είναι το άθροισμα των διακυμάνσεών τους: Αυτή η πρόταση ονομάζεται ταυτότητα Bienaymé και ανακαλύφθηκε το 1853.<sup class="noprint Inline-Template Template-Fact" style="white-space:nowrap;" contenteditable="false">[<span title="This claim needs references to reliable sources. (February 2013)">citation needed ] Γίνεται συχνά με τηνισχυρότερη προϋπόθεση ότι οι μεταβλητές είναι ανεξάρτητες,αλλά και να είναι ασυσχέτιστες είναι επαρκές.Έτσι, αν όλες οι μεταβλητές έχουν την ίδια διακύμανση σ2,τότε, δεδομένου ότι η διαίρεση με το n είναι ένας γραμμικός μετασχηματισμός , ο τύπος αυτός συνεπάγεται αμέσως ότι η διακύμανση της μέσης τιμής τους, είναι Δηλαδή, η διακύμανση της μέσης τιμής μειώνεται όταν το n  αυξάνεται. Αυτός ο τύπος για τη διακύμανση της μέσης τιμής χρησιμοποιείται στον ορισμό του βασικού σφάλματος της μέσης τιμής του δείγματος, το οποίο χρησιμοποιείται στο κεντρικό οριακο θεώρημα.
Άθροισμα συσχετισμένων μεταβλητών
Εδώ Cov(⋅, ⋅) είναι η συνδιασπορά, η οποία είναι μηδέν για ανεξάρτητες τυχαίες μεταβλητές (αν υπάρχει). Ο τύπος δηλώνει ότι η διακύμανση ενός αθροίσματος είναι ίση με το άθροισμα όλων των στοιχείων στον πίνακα συνδιασποράς των παραγόντων. Ο τύπος αυτός χρησιμοποιείται στη θεωρία του Cronbach's alpha στην κλασική ψυχομετρική θεωρία.
Έτσι, αν οι μεταβλητές έχουν την ίδια διακύμανση σ2και η μέση συσχέτιση διακριτών μεταβλητών είναι  ρ, τότε η διακύμανση της μέσης τιμής τους είναι Αυτό συνεπάγεται ότι η διακύμανση της μέσης τιμής αυξάνει με το μέσο όρο των συσχετισμών. Με άλλα λόγια, πρόσθετες συσχετιζόμενες παρατηρήσεις δεν είναι τόσο αποτελεσματικές όσο πρόσθετες ανεξάρτητες παρατηρήσεις στη μείωση της αβεβαιότητας του μέσου όρου. Επιπλέον, εάν η διακύμανση των μεταβλητών είναι μονάδα, για παράδειγμα, αν είναι σταθεροποιημένες, τότε αυτό απλοποιείται Αυτός ο τύπος χρησιμοποιείται στον τύπο πρόβλεψης των Spearman–Brown της κλασικής ψυχομετρικής θεωρίας. Αυτό συγκλίνει στο ρ αν το n τείνει στο άπειρο, υπό την προϋπόθεση ότι ο μέσος συσχετισμός παραμένει σταθερός ή συγκλίνει. Έτσι, για τη διακύμανση της μέσης τιμής των σταθεροποιημένων μεταβλητών με τις ίδιες συσχετίσεις ή συγκλίνουσα μέση συσχέτιση έχουμε Κατά συνέπεια, η διακύμανση της μέσης τιμής ενός μεγάλου αριθμού σταθεροποιημένων μεταβλητών είναι περίπου ίση με τη μέση συσχέτιση τους. Αυτό καθιστά σαφές ότι η μέση τιμή του δείγματος των συσχετισμένων μεταβλητών γενικά δεν συγκλίνει προς τη μέση τιμή του πληθυσμού, παρόλο που ο νόμος των μεγάλων αριθμών αναφέρει ότι η μέση τιμή του δείγματος θα συγκλίνει για ανεξάρτητες μεταβλητές.
Σημειογραφία πίνακα για τη διακύμανση ενός γραμμικού συνδυασμού
Ορίζουμε το  X ως ένα διάνυσμα στήλης n τυχαίων μεταβλητών , και c ως διάνυσμα στήλης  n βαθμών. Επομένως, c^T X είναι ένας γραμμικός συνδυασμός αυτών των τυχαίων μεταβλητών, όπου c^T δηλώνει το ανάστροφο του c. Επίσης, έστω \Sigma ο πίνακας συνδιασποράς του X. Τότε η διακύμανση του c^TX δίνεται από :
Σταθμισμένο άθροισμα  μεταβλητών
Η ιδιότητα της κλιμάκωσης και ο τύπος Bienaymé, μαζί με την ιδιότητα της συνδιασποράς  Cov(aX, bY) = ab Cov(X, Y) απο κοινού συνεπάγεται ότι Αυτό σημαίνει ότι σε ένα σταθμισμένο άθροισμα μεταβλητών, η μεταβλητή με το μεγαλύτερο βάρος θα έχει ένα δυσανάλογα μεγάλο βάρος στη διακύμανση του συνόλου. Για παράδειγμα,αν X και Y είναι ασυσχέτιστα και το βάρος του X είναι δύο φορές το βάρος του Y, τότε το βάρος της διακύμανσης του X θα είναι τέσσερις φορές το βάρος της διακύμανσης του Y.
Η παραπάνω έκφραση μπορεί να επεκταθεί σε ένα σταθμισμένο άθροισμα πολλαπλών μεταβλητών:
Γινόμενο ανεξάρτητων μεταβλητών
Αν δύο μεταβλητές X και Y είναι ανεξάρτητες, η διακύμανση του γινομένου τους δίνεται από Ισοδύναμα, χρησιμοποιώντας τις βασικές ιδιότητες της προσδοκίας, δίνεται από
Γινόμενο συσχετισμένων μεταβλητών
Γενικά, αν δύο μεταβλητές είναι συσχετισμένες, η διακύμανση του γινομένου τους δίνεται από:
Ανάλυση
Ο γενικός τύπος για την ανάλυση διακύμανσης ή νόμος ολικής διακύμανσης είναι: Αν και είναι δύο τυχαίες μεταβλητές, και η διακύμανση της υπάρχει, τότε όπου είναι η υπό συνθήκη αναμενόμενη τιμή του X δοθέντος του Y, και  είναι η υπό συνθήκη διακύμανση του X δοθέντος του Y.  (Μία πιο διαισθητική εξήγηση είναι ότι για μία δεδομένη τιμή του Y, τότε το X ακολουθεί μια κατανομή με μέση τιμή  και διακύμανση . Καθώς  είναι μία συνάρτηση της μεταβλητής  Y, η αναμενόμενη τιμή της διακύμανσης βρίσκεται σε σχέση με το Y. Ο παραπάνω τύπος περιγράφει το πως να βρούμε  βασισμένη στις κατανομές αυτών των δύο ποσοτήτων όταν το Y μπορεί να αλλάζει.Ένας παρόμοιος τύπος εφαρμόζεται στην ανάλυση διασποράς, όπου ο αντίστοιχος τύπος είναι εδώ το αναφέρεται στη Μέση τιμή των Τετραγώνων. Στην ανάλυση γραμμικής παλινδρόμησης ο αντίστοιχος τύπος είναι Αυτό μπορεί επίσης να προέρχεται από την προσθετικότητα των διακυμάνσεων, αφού το συνολικό (παρατηρούμενο) αποτέλεσμα είναι το άθροισμα του αποτελέσματος της πρόβλεψης και του αποτελέσματος του σφάλματος, όπου τα δύο τελευταία είναι ασυσχέτιστα.
Παρόμοιες αναλύσεις είναι δυνατές για το άθροισμα των τετραγωνικών αποκλίσεων (άθροισμα των τετραγώνων, ):
Τύπος για τη διακύμανση
Ένας τύπος που χρησιμοποιείται συχνά για την εύρεση της διακύμανσης από μια θεωρητική κατανομή είναι ο εξής: Αυτό θα είναι χρήσιμο όταν είναι δυνατόν να προκύψει τύπος για την αναμενόμενη τιμή και την αναμενόμενη τιμή του τετραγώνου.
Αυτός ο τύπος χρησιμοποιείται επίσης μερικές φορές σε σχέση με την διακύμανση του δείγματος. Ενώ είναι χρήσιμος για υπολογισμούς με το χέρι, δεν συνιστάται για  υπολογισμούς με τον υπολογιστή καθώς πάσχει από έλλειψη σημασίας αν τα δύο μέρη της εξίσωσης είναι παρόμοια σε μέγεθος και χρησιμοποιείται αριθμητική κινητής υποδιαστολής. Αυτό περιγράφεται στο άρθρο Αλγόριθμοι για τον υπολογισμό της διακύμανσης.
Υπολογισμός από την CDF(αθροιστική συνάρτηση κατανομής)
Η διακύμανση του πληθυσμού για μια μη-αρνητική τυχαία μεταβλητή μπορεί να εκφραστεί με όρους της αθροιστικής συνάρτησης κατανομής F χρησιμοποιώντας Η έκφραση αυτή μπορεί να χρησιμοποιηθεί για τον υπολογισμό της διακύμανσης σε περιπτώσεις όπου η CDF, αλλά όχι η πυκνότητα, μπορεί εύκολα να εκφραστεί.
Χαρακτηριστική ιδιότητα
Η δεύτερη ροπή μιας τυχαίας μεταβλητής αποκτά την ελάχιστη τιμή όταν λαμβάνονται γύρω από την πρώτη ροπή (δηλαδή, μέση τιμή) της τυχαίας μεταβλητής, δηλ. . Αντίθετα, αν μια συνεχής συνάρτηση ικανοποιεί για όλες τις τυχαίες μεταβλητές X, τότε είναι αναγκαστικά της μορφής όπου a > 0. Αυτό ισχύει επίσης στην πολυδιάστατη περίπτωση.
Μονάδες μέτρησης
Σε αντίθεση με την αναμενόμενη απόλυτη απόκλιση, η διακύμανση μιας μεταβλητής έχει μονάδες που είναι το τετράγωνο από τις μονάδες της μεταβλητής. Για παράδειγμα, μια μεταβλητή που μετράται σε μέτρα θα έχει μια απόκλιση που μετράται σε μέτρα στο τετράγωνο. Για το λόγο αυτό, η περιγραφή των συνόλων δεδομένων μέσω της τυπικής απόκλισης ή της ρίζας μέσης τετραγωνικής απόκλισης συχνά προτιμάται σε σχέση με τη διακύμανση. Στο παράδειγμα με τα ζάρια, η τυπική απόκλιση √2.9 ≈ 1.7, ελαφρώς μεγαλύτερο από την αναμενόμενη απόλυτη απόκλιση 1.5.
Η τυπική απόκλιση και η αναμενόμενη απόλυτη απόκλιση μπορούν να χρησιμοποιηθούν ως δείκτης της "εξάπλωσης" της κατανομής. Η τυπική απόκλιση είναι πιο δεκτική στην αλγεβρική χειραγώγηση από την αναμενόμενη απόλυτη απόκλιση, και, μαζί με τη διακύμανση και τη γενίκευση συνδιακύμανση, χρησιμοποιείται συχνά στην θεωρητική στατιστική * εντούτοις, η αναμενόμενη απόλυτη απόκλιση τείνει να είναι πιο ανθεκτική, καθώς είναι λιγότερο ευαίσθητη σε έκτοπες παρατηρήσεις που προκύπτουν από τα σφάλματα μετρήσεων ή μία υπερβολικά ασύμμετρη κατανομή.
Προσέγγιση της διακύμανσης μιας συνάρτησης
Η μέθοδος Δέλτα χρησιμοποιεί δεύτερης τάξης Τέιλορ σειρές για την προσέγγιση της διακύμανσης μιας συνάρτησης μιας ή περισσότερων τυχαίων μεταβλητών: δείτε σειρές Τέιλορ για τις ροπές συναρτήσεων τυχαίων μεταβλητών. Για παράδειγμα, η προσέγγιση της διακύμανσης της συνάρτησης μίας μεταβλητής δίνεται από με την προϋπόθεση ότι η f είναι δύο φορές διαφορίσιμη και ότι η μέση τιμή και η διακύμανση της X είναι πεπερασμένη.